
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1132 

12 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση δικαιώματος υπογραφής «Με εντολή 
Υπουργού» και «Αναπληρωτή Υπουργού» στο Θε¬ 
ματικό Γενικό Γραμματέα Έρευνας και Τεχνολογί¬ 
ας του Υπουργείου Πολιτισμού, Παιδείας και Θρη¬ 
σκευμάτων και στους Προϊσταμένους Διευθύνσεων 
και Τμημάτων της Γενικής ΓραμματείαςΈρευνας και 


Τεχνολογίας ΥΠΟΠΑΙΘ. 1 

Ανάθεση διενέργειας φορολογικού ελέγχου. 2 

ΑΠΟΦΑΣΕΙΣ 

Αριθμ. 90534/Α1 (1) 


Μεταβίβαση δικαιώματος υπογραφής «Με εντολή Υπουρ¬ 
γού» και «Αναπληρωτή Υπουργού» στο Θεματικό Γ ενι¬ 
κό ΓραμματέαΈρευνας και Τεχνολογίας του Υπουργεί¬ 
ου Πολιτισμού, Παιδείας και Θρησκευμάτων και στους 
Προϊσταμένους Διευθύνσεων και Τ μημάτων της Γ ενι¬ 
κής Γραμματείας Έρευνας και Τεχνολογίας ΥΠΟΠΑΙΘ. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 54 και 90 του «Κώδικα Νομοθεσίας για 
την Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (Α' 98). 

β) Του άρθρου 9 του Ν. 2690/1999 (Α' 45) «Κύρωση του 
Κώδικα Διοικητικής Διαδικασίας». 

γ) Του Ν. 1514/1985 (Α' 13) «Ανάπτυξη της Επιστημονικής 
και ΤεχνολογικήςΈρευνας», όπως τροποποιήθηκε και ισχύει. 

δ) Του Ν. 2919/2001 (Α' 128) «Σύνδεση έρευνας και τεχνο¬ 
λογίας με την παραγωγή και άλλες διατάξεις». 

ε) Τις διατάξεις της παραγράφου 3 του άρθρου 11 του 
Ν. 4229/2014 (Α' 8) «Άδεια εγκατάστασης και λειτουργίας 
χώρου παραστάσεων - Αδεια παράστασης και άλλες δι¬ 
ατάξεις». 

στ) Του Ν. 3614/2007 (Α' 267) «Διαχείριση, έλεγχος και 
εφαρμογή αναπτυξιακών παρεμβάσεων για την προγραμ¬ 
ματική περίοδο 2007-2013», όπως ισχύει κάθε φορά κατόπιν 
τροποποίησης ή αντικατάστασής του. 

ζ) Του Ν. 2860/2000 (Α' 251) «Διαχείριση, παρακολούθηση 
και έλεγχος του Κοινοτικού Πλαισίου Στήριξης και άλλες 
διατάξεις», όπως τροποποιήθηκε με το Ν. 3193/2003 (Α' 266). 


η) Του άρθρου 22 του Ν. 4320/2015 «Ρυθμίσεις για τη 
λήψη μέτρων για την αντιμετώπιση της ανθρωπιστικής 
κρίσης, την οργάνωση της Κυβέρνησης και των Κυβερνη¬ 
τικών οργάνων και άλλες διατάξεις» (Α' 29). 

θ) Του Π.Δ.4/2002 (Α' 3) «Εκτέλεση ενεργειών τεχνικής 
βοήθειας - στήριξης και διαχείρισης των αντίστοιχων πό¬ 
ρων» όπως ισχύει. 

ι) Του άρθρου 3 του Π.Δ. 85/2012 (Α' 141) «Ιδρυση και 
μετονομασία Υπουργείων, μεταφορά και κατάργηση υπη¬ 
ρεσιών», όπως τροποποιήθηκε με την παρ.1 του άρθρου 
1 του Π.Δ. 88/2012 (Α' 143), το άρθρο 2 του Π.Δ. 98/ 2012 
(Α' 160), το άρθρο 2 του Π.Δ. 118/2013 (Α' 152) και το άρθρο 
4 του Π.Δ. 24/2015 (Α' 20). 

ια) Του Π.Δ. 25/2015 (Α' 21) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών και 
Υφυπουργών» και του Π.Δ. 27/15 (Α' 31) «Διορισμός Ανα¬ 
πληρωτών Υπουργών». 

ιβ) Του Π.Δ. 114/2014 (Α' 181) «Οργανισμός Υπουργείου 
Παιδείας και Θρησκευμάτων». 

ιγ) Της αριθ. Υ148/30-03-15 (Β' 483) απόφασης ανάθεσης 
αρμοδιοτήτων στον Αναπληρωτή Υπουργό Πολιτισμού, 
Παιδείας και Θρησκευμάτων, Κωνσταντίνο Φωτάκη. 

ιδ) Της αρ. πρωτ. 15137/30-07-08 (Β' 1540) κοινής υπουρ¬ 
γικής απόφασης, όπως τροποποιήθηκε με την αρ. πρωτ. 
809/28-08-2010 (Β' 1479/2010) ΚΥΑ, για τη σύσταση και ορ¬ 
γάνωση της Ειδικής Υπηρεσίας Διαχείρισης και Εφαρμογής 
Δράσεων του Υπουργείου Παιδείας, Δια Βίου Μάθησης και 
Θρησκευμάτων στους τομείς της'Ερευνας, της Τεχνολογι¬ 
κής Ανάπτυξης και της Καινοτομίας (ΕΥΔΕ-ΕΤΑΚ). 

ιε) Της αρ. πρωτ. 175374/Υ1/29-10-2014 (Β' 2989) από¬ 
φαση μεταβίβασης δικαιώματος υπογραφής «με εντολή 
Υπουργού» στο Γενικό Γραμματέα Έρευνας και Τεχνολο¬ 
γίας και στους Προϊσταμένους Διευθύνσεων και Τ μημάτων 
της Γενικής Γραμματείας Έρευνας και Τεχνολογίας του 
Υπουργείου Παιδείας και Θρησκευμάτων. 

2. Την αρ. 2/68471/0026/12-7-2013 (ΑΔΑ: ΒΛ4ΙΗ-ΩΓΟ) εγκύ¬ 
κλιο του Υπουργείου Οικονομικών. 

3. Την αρ. πρωτ. 2/14226/0021/25-02-15 (ΑΔΑ: ΩΜΛ2Η-89Ζ) 
εγκύκλιο του Υπουργείου Οικονομικών. 

4. Την αρ. ΔΟΑ/οικ.8638/26-03-13 (ΑΔΑ: ΒΕ2ΨΧ-ΙΔ7) εγκύ¬ 
κλιο του ΥΔΜΗΔ. 

5. Την ανάγκη να διασφαλισθεί η εύρυθμη και αποδο¬ 
τική λειτουργία των υπηρεσιών της Γ ενικής Γ ραμματείας 
Έρευνας και Τεχνολογίας και των εποπτευομένων από 
αυτή ερευνητικών και τεχνολογικών φορέων, καθώς και η 
ταχεία διεκπεραίωση των υποθέσεων που έχουν ανατεθεί 
σε αυτές. 

6. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 

Στον Γενικό Γραμματέα'Ερευνας και Τεχνολογίας μετα¬ 
βιβάζουμε το δικαίωμα να υπογράφει «Με εντολή Υπουρ¬ 
γού και Με εντολή Αναπληρωτή Υπουργού» αποφάσεις, 
πράξεις και έγγραφα αρμοδιότητας της Γ ενικής Γ ραμμα- 
τείας Έρευνας και Τεχνολογίας και της ΕΥΔΕ-ΕΤΑΚ, που 
εκδίδονται σύμφωνα με τις κείμενες διατάξεις και αφο¬ 
ρούν στα ακόλουθα θέματα που αφορούν στο διορισμό 
των διοικήσεων όλων των εποπτευόμενων φορέων, ΝΠΔΔ 
και ΝΠΙΔ και αποκεντρωμένων δημόσιων υπηρεσιών του 
πρώην ΥΠΑΙΘ που αποτελούν αρμοδιότητα της Γενικής 
Γραμματείας Έρευνας και Τεχνολογίας. 

Αρθρο 2 

Στον Γ ενικό Γ ραμματέα'Ερευνας και Τεχνολογίας μετα¬ 
βιβάζουμε το δικαίωμα να υπογράφει «Με εντολή Αναπλη¬ 
ρωτή Υπουργού» αποφάσεις, πράξεις και έγγραφα αρμοδι¬ 
ότητας της Γ ενικής Γ ραμματείαςΈρευνας και Τεχνολογίας 
και της ΕΥΔΕ-ΕΤΑΚ, που εκδίδονται σύμφωνα με τις κείμε¬ 
νες διατάξεις και αφορούν στα ακόλουθα θέματα: 

1. Έκδοση εγκυκλίων και παροχή οδηγιών προς όλες 
τις υπηρεσίες της Γ ενικής Γ ραμματείας καθώς και προς 
δημόσιους φορείς που εποπτεύονται από αυτή, για την 
εφαρμογή της κείμενης νομοθεσίας, τον προγραμματισμό 
και τον συντονισμό της δράσης τους με σκοπό την αποτε¬ 
λεσματική υλοποίηση της κυβερνητικής πολιτικής και την 
εύρυθμη και παραγωγική λειτουργία τους. 

2. Αποφάσεις και έγγραφα συναρμοδιότητας περισσο¬ 
τέρων Διευθύνσεων. 

3. Αναπομπή υποθέσεων για επανεξέταση από τη Διοί¬ 
κηση ή τα αρμόδια συλλογικά όργανα. 

4. Μετακίνηση υπαλλήλων μεταξύ των Διευθύνσεων και 
Τμημάτων της Γ ενικής Γ ραμματείας αρμοδιότητάς του και 
της ΕΥΔΕ-ΕΤ ΑΚ, εκτός από τους Προϊσταμένους Διευθύν¬ 
σεων και Τ μημάτων, με παράλληλη ενημέρωση της Γ ενικής 
Διεύθυνσης Ανθρώπινου Δυναμικού του πρώην Υ.ΠΑΙ.Θ. 

5. Σύσταση-Συγκρότηση Συλλογικών Οργάνων, πλην του 
διορισμού μελών του Εθνικού ΣυμβουλίουΈρευνας και Τε¬ 
χνολογίας και των Τομεακών Επιστημονικών Συμβουλίων, 
των μελών Διοικητικών και Επιστημονικών Συμβουλίων 
ερευνητικών και τεχνολογικών φορέων, εποπτευομένων 
από την ΓΓΕΤ, του Υπηρεσιακού Συμβουλίου της ΓΓΕΤ και 
της Ειδικής Επιτροπής Αξιολόγησης της ΓΓΕΤ. 

6. Ορισμός εκπροσώπων/εμπειρογνωμόνων στις Επιτρο¬ 
πές των Προγραμμάτων της Ευρωπαϊκής Ένωσης και των 
λοιπών Διεθνών Οργανισμών. 

7. Αποφάσεις έγκρισης μετακινήσεων στο εσωτερικό και 
το εξωτερικό και πληρωμής σχετικών δαπανών, υπαλλή¬ 
λων της ΓΓΕΤ και της ΕΥΔΕ ΕΤΑΚ με οποιαδήποτε σχέση 
εργασίας εκπροσώπων εμπειρογνωμόνων, αξιολογητών, 
πιστοποιητών και μελών συλλογικών οργάνων, στο πλαίσιο 
διαχείρισης συγχρηματοδοτούμενων προγραμμάτων και ευ¬ 
ρωπαϊκών και διεθνών εκπροσωπήσεων, καθώς και κάθε εί¬ 
δους υπηρεσιακών αναγκών της ΓΓΕΤ και της Ε.Υ.Δ.Ε.-Ε.Τ.Α.Κ. 

8. Αποφάσεις μετάκλησης φιλοξενίας επιστημόνων που 
επισκέπτονται την Ελλάδα για την προώθηση της επιστη¬ 
μονικής και τεχνολογικής έρευνας και καινοτομίας. 

9. Έκδοση Προκηρύξεων και Οδηγών Εφαρμογής δρά¬ 
σεων Έρευνας Τεχνολογικής Ανάπτυξης και Καινοτομίας 
της ΓΓΕΤ και της ΕΥΔΕ ΕΤΑΚ. 

10. Αποφάσεις ορισμού εμπειρογνωμόνων και αξιολογη- 
τών, σύσταση και συγκρότηση των σχετικών επιτροπών. 


11. Αποφάσεις ορισμού οργάνων επιτόπιων ή διοικητικών 
επαληθεύσεων. Έγγραφα έγκρισης ετήσιου προγραμμα¬ 
τισμού επιτόπιων επαληθεύσεων και αναθεώρησής του. 

12. Αποφάσεις έγκρισης διαδικασίας αξιολόγησης και 
αποτελεσμάτων αξιολόγησης προτάσεων που υποβάλ¬ 
λονται στο πλαίσιο των δράσεων Έρευνας, Τεχνολογικής 
Ανάπτυξης και Καινοτομίας της ΓΓΕΤ και της ΕΥΔΕ/ΕΤΑΚ. 

13. Αποφάσεις και πράξεις για τη διενέργεια των δι¬ 
αδικασιών ανάθεσης και εκτέλεσης των ενεργειών Τε¬ 
χνικής Υποστήριξης της εφαρμογής του άρθρου 19 του 
Ν. 3614/2007, του άρθρου 3 (παρ. 2 έως 5) του Π.Δ. 4/2002 
(Α' 3) καθώς και αποφάσεις έγκρισης δαπάνης που απορ¬ 
ρέουν από αυτές, για ποσά έως και 150.000 Ευρώ, μη συ¬ 
μπεριλαμβανομένου του ΦΠΑ, εκτός από τις δαπάνες που 
αφορούν τον τακτικό προϋπολογισμό και το Πρόγραμμα 
Δημοσίων Επενδύσεων. 

14. Προσκλήσεις και έγκριση εγγραφής σε μητρώο φυ¬ 
σικών και νομικών προσώπων για προμήθεια αγαθών και 
παροχή υπηρεσιών στο πλαίσιο ενεργειών Τεχνικής Υπο¬ 
στήριξης της εφαρμογής του άρθρου 19 του Ν. 3614/2007, 
του άρθρου 3 (παρ. 2 έως 5) του Π.Δ. 4/ 2002 (Α' 3). 

15. Αποφάσεις που αφορούν δαπάνες και εγκρίσεις στο 
πλαίσιο προγραμμάτων και δράσεων ΕΤΑΚ της ΓΓΕΤ και 
της ΕΥΔΕ ΕΤΑΚ. 

16. Αποφάσεις ένταξης/υπαγωγής και χρηματοδότησης 
ερευνητικών, τεχνολογικών και λοιπών έργων, υποέργων 
και μελετών, συμβάσεις, τεχνικά δελτία έργων και μελετών, 
προγραμματικές συμβάσεις και κάθε έγγραφο που απαιτεί¬ 
ται για ένταξη πράξεων στο σύνολο των Προγραμμάτων 
που διαχειρίζεται η ΓΓΕΤ και η ΕΥΔΕ ΕΤΑΚ, καθώς και τις 
τροποποιήσεις αυτών. 

17. Πιστοποιήσεις και αποφάσεις αποδοχής αποτελε¬ 
σμάτων ερευνητικών, τεχνολογικών και λοιπών έργων και 
υποέργων που διαχειρίζεται η ΓΓΕΤ και η ΕΥΔΕ ΕΤΑΚ. 

18. Έγκριση εκθέσεων διοικητικής και επιτόπιας επαλή¬ 
θευσης δαπάνης σε περίπτωση που προτείνεται δημο¬ 
σιονομική διόρθωση ή ανάκτηση των ποσών που έχουν 
καταβληθεί αχρεωστήτως ή παρανόμως. 

19. Διαπιστωτικές πράξεις για το μέρος που κριθούν 
αβάσιμες τυχόν αντιρρήσεις επί της έκθεσης επαλήθευ- 
σης/επιθεώρησης που προτείνει δημοσιονομική διόρθωση. 

20. Αποφάσεις κατάπτωσης εγγυητικών επιστολών, δια¬ 
κοπής ή επιστροφής χρηματοδότησης ερευνητικών, τεχνο¬ 
λογικών και λοιπών έργων και υποέργων που διαχειρίζεται 
η ΓΓΕΤ ή η ΕΥΔΕ-ΕΤΑΚ. Διαπιστωτικές και καταλογιστικές 
πράξεις ανάκτησης αχρεωστήτως ή παρανόμως καταβλη- 
θέντων ποσών από χρηματοδοτήσεις της της ΓΓΕΤ και της 
ΕΥΔΕ-ΕΤΑΚ και τροποποιήσεις τους. 

21. Έκδοση βεβαιώσεων για πιστοποίηση δαπανών επι¬ 
στημονικής και τεχνολογικής έρευνας των επιχειρήσεων 
(Αρθρο 31 ΚΦΕ). 

22. Υπογραφή επίσημων Πρωτοκόλλων πρακτικών Διμε¬ 
ρών, Πολυμερών και Περιφερειακών Ε και Τ Συνεργασιών ή 
τυχόν ενδιαμέσων Πρωτοκόλλων, καθώς και ορισμός του 
Προϊσταμένου της Διεύθυνσης Διεθνούς Επιστημονικής και 
Τεχνολογικής Συνεργασίας να υπογράφει τα Πρωτόκολλα 
αυτά καθώς και του αρμοδίου Προϊσταμένου του Τμήματος 
Διμερών Συνεργασιών να υπογράφει τυχόν Πρωτόκολλα. 
Υπογραφή Μνημονίων Διμερούς και Πολυμερούς Ε και Τ 
Συνεργασίας. 

23. Διοικητικές πράξεις που αφορούν σε συμβατικές 
υποχρεώσεις της ΓΓΕΤ για την ένταξή της σε Ευρωπαϊκά 
προγράμματα και την υλοποίηση αυτών. 

24. Διαβίβαση στον Γ ενικό Γ ραμματέα του Υπουργεί¬ 
ου Πολιτισμού, Παιδείας και Θρησκευμάτων ερωτημάτων 

προς το γραφείο Νομικού Συμβούλου του Κράτους στο 
Υπουργείο Πολιτισμού, Παιδείας και Θρησκευμάτων. 

25. Τα ερωτήματα προς την Επιτροπή Αξιολόγησης του 
άρθρου 18 παρ. 1(α) του Ν. 3614/2007 για μετακίνηση ή 
απόσπαση προσωπικού στην ΕΥΔΕ ΕΤΑΚ. 

26. Κανονικές και λοιπές άδειες του Προϊσταμένου της 
ΕΥΔΕ ΕΤΑΚ. 

27. Αποφάσεις παράτασης θητείας επισκεπτών Εθνικών 
Ερευνητικών Κέντρων και ανεξάρτητων Ινστιτούτων (άρ¬ 
θρο 19, παρ Ια του Ν. 1514/85). 

28. Μετάκληση επιστημόνων και διορισμός τους σε βαθ¬ 
μίδα ερευνητή Α (άρθρο 16, παρ. 7 του Ν. 1514/1985). 

29. Αποφάσεις καθορισμού αριθμού επισκεπτών, συ- 
νεργαζόμενων ερευνητών μελών ΔΕΠ και μεταπτυχιακών 
φοιτητών που μπορεί να απασχοληθούν για τις ανάγκες 
ερευνητικών έργων των Εθνικών Ερευνητικών Κέντρων 
και ανεξάρτητων Ινστιτούτων (άρθρο 19, παρ. 3 του Ν. 
1514/1985, όπως τροποποιήθηκε με το άρθρο 8 του Ν. 
2919/2001). 

30. Παραπομπή θεμάτων στο Εθνικό ΣυμβούλιοΈρευνας 
και Τεχνολογίας και τα Τομεακά Επιστημονικά Συμβούλια. 

31. Ορισμός ορκωτών ελεγκτών στους εποπτευόμενους 
φορείς. 

32. Διάθεση-παραχώρηση οργάνων και λοιπού εξοπλι¬ 
σμού από ερευνητικούς φορείς σε άλλους φορείς του 
δημοσίου. 

33. Καθορισμός των κριτηρίων της αξιολόγησης των 
εποπτευομένων από τη ΓΓΕΤ Ερευνητικών Φορέων. 

34. Κανονικές άδειες, άδειες για την παρακολούθηση 
της σχολικής επίδοσης των τέκνων Προϊσταμένων Διευ¬ 
θύνσεων και Τμημάτων της ΓΓΕΤ, του Προϊσταμένου του 
Ειδικού Λογαριασμού καθώς και του Προϊστάμενου της 
ΕΥΔΕ-ΕΤΑΚ. 

35. Έγκριση υπερωριακής εργασίας προσωπικού. 

36. Αποφάσεις συμμετοχής των μονίμων και με σύμβαση 
εργασίας ιδιωτικού δικαίου αορίστου χρόνου υπαλλήλων 
της ΓΓΕΤ ή της ΕΥΔΕ-ΕΤΑΚ στα προγράμματα επιμόρφω¬ 
σης και σε ενημερωτικές ημερίδες που διοργανώνει το 
Ινστιτούτο Επιμόρφωσης (ΙΝΕΠ), καθώς και σε σεμινάρια 
που διοργανώνουν λοιποί εκπαιδευτικοί φορείς επιμόρ¬ 
φωσης, χωρίς εκπαιδευτική άδεια. 

37. Εισήγηση προς τον Γενικό Γραμματέα ΥΠΟΠΑΙΘ σχε¬ 
τικά με την κατάρτιση του ΠΔΕ της ΓΓΕΤ, καθώς και την 
κατάρτιση του Τακτικού Προϋπολογισμού των εποπτευο¬ 
μένων από τη ΓΓΕΤ φορέων. 

Άρθρο 3 

Στους Προϊσταμένους των Διευθύνσεων της Γ ενικής 
Γραμματείας Έρευνας και Τεχνολογίας και στον Προϊ¬ 
στάμενο της ΕΥΔΕ-ΕΤΑΚ, μεταβιβάζουμε το δικαίωμα να 
υπογράφουν «με εντολή Αναπληρωτή Υπουργού» απο¬ 
φάσεις, πράξεις και έγγραφα, αρμοδιότητάς τους, που 
εκδίδονται σύμφωνα με τις κείμενες διατάξεις και αφορούν 
τα ακόλουθα θέματα: 

1. Παροχή πληροφοριών, στοιχείων και απόψεων της Δι¬ 
οίκησης προς το Συμβούλιο της Επικράτειας, το Ελεγκτικό 
Συνέδριο, τις υπηρεσίες του Νομικού Συμβουλίου του Κρά¬ 
τους, τα Δικαστήρια και Ανεξάρτητες Διοικητικές Αρχές. 

2. Αποστολή εγγράφων και πληροφοριών προς το Νομικό 
Συμβούλιο για την υποστήριξη των θέσεων της υπηρεσίας. 

3. Συγκρότηση επιτροπών εκκαθάρισης των αρχείων της 
Διεύθυνσης. 

4. Χορήγηση αντιγράφων εγγράφων κατά τις κείμενες 
διατάξεις. 

5. Έκδοση οδηγιών για θέματα της αρμοδιότητάς τους. 


6. Πράξεις θέσεως εγγράφων στο αρχείο με θέμα¬ 
τα αρμοδιότητας περισσοτέρων τμημάτων, καθώς και 
έγκριση χορήγησης αντιγράφων των εγγράφων αυ¬ 
τών, συμπεριλαμβανομένης και της έγκρισης γνωστο¬ 
ποίησης διοικητικών εγγράφων, κατά το άρθρο 16 του 
Ν. 1599/1986. 

7. Έγγραφα και πράξεις που αφορούν στην αναζήτηση 
πρόσθετων συμπληρωματικών στοιχείων προτάσεων που 
υποβάλλονται στο πλαίσιο προκηρύξεων δράσεων Έρευ¬ 
νας, Τεχνολογικής Ανάπτυξης και Καινοτομίας. 

8. Έγγραφα σχετικά με την κοινοποίηση στους ενδια¬ 
φερομένους των αποτελεσμάτων αξιολόγησης των προ- 
τάσεών τους, που έχουν υποβληθεί στο πλαίσιο προκη¬ 
ρύξεων δράσεων έρευνας, τεχνολογικής ανάπτυξης και 
καινοτομίας της ΓΓΕΤ. 

9. Απαντήσεις σε αιτήματα επανεξέτασης ή αναφορές 
παραπόνων. 

10. Έγγραφα για την ενημέρωση δικαιούχου για τη διε¬ 
νέργεια επιτόπιας επαλήθευσης. 

11. Αίτημα κατανομής για τη χρηματοδότηση Συγχρη- 
ματοδοτούμενων έργων και μελετών των Συλλογικών 
Αποφάσεων του Προγράμματος Δημοσίων Επενδύσεων. 

12. Τις εντολές πληρωμής προς τους υπολόγους για 
ενέργειες Τεχνικής Υποστήριξης Εφαρμογής με δικαιούχο 
ή φορέα υλοποίησης της ΕΥΔΕ-ΕΤΑΚ, στο πλαίσιο της 
εκτέλεσης απόφασης ανάθεσης ή σύμβασης, σύμφωνα 
με το άρθρο 2 της παρούσας ή οποιοσδήποτε μετακίνη¬ 
σης εκτός έδρας εσωτερικού ή εξωτερικού για εκτέλεση 
Υπηρεσίας, σύμφωνα με τα άρθρα 7 και 8 του Π.Δ. 4/2002. 

13. Στον Προϊστάμενο της Δ/νσης Εποπτείας Ερευνητι¬ 
κών και Τεχνολογικών Φορέων το δικαίωμα υπογραφής 
των εγγράφων που απευθύνονται στα δικαστήρια, στο 
πλαίσιο της άσκησης ενδίκων μέσων από τους εποπτευ¬ 
όμενους ερευνητικούς και τεχνολογικούς φορείς, καθώς 
και αυτών που αφορούν στην αυτεπάγγελτη αναζήτηση 
δικαιολογητικών για το διορισμό Διευθυντών Ερευνητικών 
Κέντρων και Ινστιτούτων. 

Αρθρο 4 

Στους Προϊσταμένους των Τμημάτων της Γ ενικής Γ ραμ¬ 
ματείας Έρευνας και Τεχνολογίας και στους Προϊσταμέ¬ 
νους των Μονάδων της ΕΥΔΕ-ΕΤΑΚ, μεταβιβάζουμε το 
δικαίωμα να υπογράφουν «Με εντολή Αναπληρωτή Υπουρ¬ 
γού» αποφάσεις, πράξεις και έγγραφα, αρμοδιότητάς τους 
που εκδίδονται σύμφωνα με τις κείμενες διατάξεις και 
αφορούν τα ακόλουθα θέματα: 

1. Πάσης φύσεως διαβιβαστικά έγγραφα. 

2. Έγγραφα με τα οποία ζητούνται συμπληρωματικά 
στοιχεία επί εκκρεμών υποθέσεων. 

3. Έγγραφα παροχής στοιχείων ή πληροφοριών σε άλλες 
Υπηρεσίες, Αρχές και συλλογικά όργανα για την ολοκλή¬ 
ρωση υποθέσεων. 

4. Χορήγηση αντιγράφων των εγγράφων από τα αρχεία 
τους. 

5. Επικύρωση αντιγράφων εγγράφων. Η αρμοδιότητα 
αυτή ασκείται από τον Προϊστάμενο του Τμήματος που 
εκδίδει το έγγραφο. 

6. Προπαρασκευαστικά και υπομνηστικά έγγραφα, με 
τα οποία ζητούνται πληροφορίες, δίδονται απαντήσεις 
σε αιτήματα ενδιαφερομένων και επιστρέφονται ή ανα- 
ζητούνται αλληλογραφίες ή φάκελοι σε θέματα της αρ¬ 
μοδιότητάς τους. 

7. Πράξεις καταθέσεως εγγράφων της αρμοδιότητάς 
τους στο αρχείο. 

8. Έγγραφα με τα οποία ζητούνται ή παρέχονται πλη¬ 
ροφορίες ή οδηγίες για την ορθή εφαρμογή των νόμων 

ή τη συμμόρφωση των ενδιαφερομένων προς όρους και 
προϋποθέσεις δράσεων της αρμοδιότητας τους. 

9. Έκδοση πιστοποιητικών και βεβαιώσεων σε θέματα 
που μπορούν να βεβαιωθούν από τα στοιχεία που τηρού¬ 
νται στην υπηρεσία, εφόσον δεν αντίκεινται σε απαγο¬ 
ρευτική διάταξη. 

10. Έγγραφα που ενημερώνουν τους ενδιαφερομένους 
για την πορεία των υποθέσεών τους. 

11. Έγγραφα με τα οποία διαβιβάζονται δικόγραφα προς 
επίδοση. 

12. Βεβαιώσεις για την πραγματοποίηση υπερωριακής 
εργασίας των υπαλλήλων, που είναι τοποθετημένοι στο 
Τμήμα τους ή στη Μονάδα τους. 

13. Εντολές δημοσίευσης στην Εφημερίδα της Κυβερνή- 
σεως, ΠΔ και λοιπών πράξεων, καθώς και εντολές δημο¬ 
σίευσης στον ημερήσιο τύπο. 

14. Επικύρωση αντιγράφων των εισερχόμενων και εξερ- 
χόμενων εγγράφων αρμοδιότητας του Τμήματός τους ή 
της Μονάδας τους. 

15. Επικύρωση της γνησιότητας της υπογραφής των 
υπαλλήλων του Τμήματος καθώς και των αποσπασμένων 
σε αυτό και κάθε ενδιαφερομένου πολίτη. 

Άρθρο 5 

Τελικές διατάξεις. 

1. Η κατά τα προηγούμενα άρθρα μεταβίβαση δικαιώμα¬ 
τος στους Προϊσταμένους Διευθύνσεων και Τμημάτων να 
υπογράφουν «Με εντολή Αναπληρωτή Υπουργού» ισχύει 
και για τους νόμιμους αναπληρωτές τους, σε περίπτωση 
ελλείψεως, απουσίας ή κωλύματος τους. 

2. Αν κωλύεται ή απουσιάζει ο Προϊστάμενος της Διεύ¬ 
θυνσης και ο νόμιμος αναπληρωτής του, οι αρμοδιότητές 
του ασκούνται από τον Προϊστάμενο του καθ' ύλη αρμό¬ 
διου Τμήματος. 

3. Το αρμόδιο ανώτερο ιεραρχικά όργανο μπορεί, κατά 
την κρίση του, να ζητά από το αρμόδιο κατώτερο ιεραρ¬ 
χικά όργανο να του προσκομίσει για υπογραφή έγγραφα, 
αποφάσεις κ.λπ., αν αυτό επιβάλλεται από ειδικούς λόγους. 

4. Το αρμόδιο όργανο μπορεί, σε εξαιρετικές περιπτώ¬ 
σεις, να προσκομίζει για υπογραφή στο ανώτερο ιεραρχικά 
όργανο αποφάσεις κ.λπ., με αιτιολογημένη επισημείωσή 
του στο έγγραφο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιουνίου 2015 

Ο ΥΠΟΥΡΓΟΣ Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΡΙΣΤΕΙΔΗΣ ΜΠΑΛΤΑΣ ΚΩΝΣΤΑΝΤΙΝΟΣ ΦΩΤΑΚΗΣ 
-♦- 

Αριθμ. ΔΕΛ Β 1077657 ΕΞ 2015 (2) 

Ανάθεση διενέργειας φορολογικού ελέγχου. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγράφων 1, 2, και 4 του άρθρου 
3 του Ν. 2343/1995 (ΦΕΚ Α' 211), όπως ισχύει. 


2. Τις διατάξεις της παραγράφου 12 του άρθρου 8 του 
Ν. 2873/2000 (ΦΕΚ Α' 285). 

3. Τις διατάξεις του Π.Δ. 111/2014 «Οργανισμός του Υπουρ¬ 
γείου Οικονομικών». 

4. Τις διατάξεις του Π.Δ. 280/1997 (ΦΕΚ Α' 203), με τις 
οποίες καθορίσθηκε το οργανωτικό πλαίσιο των Ελεγκτι¬ 
κών Κέντρων. 

5. Τις διατάξεις της παραγράφου 2α του άρθρου 34 του 
Ν. 4141/2013 (Φ.Ε.Κ. 81 Α'). 

6. Τις διατάξεις της περίπτωσης 2 της υποπαραγράφου Ε.2 
της παραγράφου Ε' του άρθρου πρώτου του Ν. 4093/2012, 
όπως ισχύει και την αριθ. Δ6Α1015213ΕΞ2013/28.1.2013 (Φ.Ε.Κ. 
Β' 130/28.1.2013) απόφαση του Υπουργού Οικονομικών και 
του Υφυπουργού Οικονομικών «Μεταβίβαση αρμοδιοτήτων 
στον Γενικό Γραμματέα της Γενικής Γραμματείας Δημοσί¬ 
ων Εσόδων του Υπουργείου Οικονομικών». 

7. Την αριθ. Δ6Α 1036682ΕΞ2014/25.2.2014 (Φ.Ε.Κ. 478Β') 
Απόφαση Γενικού Γραμματέα Δημοσίων Εσόδων του 
Υπουργείου Οικονομικών «Μεταβίβαση αρμοδιοτήτων και 
εξουσιοδότηση υπογραφής “Με εντολή Γ ενικού Γ ραμματέα 
Δημοσίων Εσόδων” σε όργανα της Φορολογικής Διοίκη¬ 
σης», όπως ισχύει. 

8. Την αριθ. Πράξη 20 της 25.6.2014 (Φ.Ε.Κ. 360 Υ.Ο.Δ.Δ.) 
«Επιλογή και διορισμός Γενικού Γραμματέα της Γενικής 
Γραμματείας Δημοσίων Εσόδων του Υπουργείου Οικο¬ 
νομικών». 

9. Το αριθ. πρωτ. 20155/24.4.2015 έγγραφο της Δ.Ο.Υ. 
Φ.Α.Ε. Αθηνών. 

10. Ότι η απόφαση αυτή δεν προκαλεί δαπάνη σε βάρος 
του Κρατικού Προϋπολογισμού, αποφασίζουμε: 

Α. Αναθέτουμε στον Προϊστάμενο του Κέντρου Ελέγχου 
Μεγάλων Επιχειρήσεων (Κ.Ε.ΜΕ.ΕΠ.) τη διενέργεια μερικού 
επιτόπιου φορολογικού ελέγχου επιστροφής φόρου εισο¬ 
δήματος των κατωτέρω: 

1. «ΤΡΑΠΕΖΑ ΕυΒΟΒΑΝΚ ΕΒΘΑ8ΙΑ3 Α.Ε.» (Α.Φ.Μ. 
094014250) για τις διαχειριστικές περιόδους 1.1.2012 - 
31.12.2012 και 1.1.2013 - 31.12.2013 και 

2. «ΝΕΑ ΡΒΟΤΟΝ ΤΡΑΠΕΖΑ ΑΝΩΝΥΜΗ ΕΤΑΙΡΕΙΑ» (Α.Φ.Μ. 
997471816) για τις διαχειριστικές περιόδους 9.10.2011 - 
31.12.2012 και 1.12013 - 30.6.2013. 

Β. Στο παραπάνω Ελεγκτικό Κέντρο ανατίθεται η έκδο¬ 
ση των οικείων καταλογιστικών πράξεων, η βεβαίωση και 
είσπραξη των φόρων, τελών, εισφορών, προστίμων και λοι¬ 
πών επιβαρύνσεων, η λήψη διασφαλιστικών μέτρων καθώς 
και κάθε άλλη οφειλόμενη ενέργεια που προβλέπεται από 
την κείμενη νομοθεσία, η λήψη όλων των προβλεπόμενων 
μέτρων είσπραξης σε βάρος των οφειλετών και των πε¬ 
ριουσιακών στοιχείων αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2015 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

